ຕອນເຊົ້າວັນທີ 28 ກໍລະກົດ, ທ່ານນາງ ຫງວຽນເຟືອງງາ ປະທານ VUFO ໄດ້ປະດັບຫຼຽນກາທີ່ລະນຶກ “ເພື່ອສັນຕິພາບ, ມິດຕະພາບລະຫວ່າງປະຊາຊາດ” ໃຫ້ທ່ານນາງ Elsbeth Akkerman ເອກອັກຄະລັດຖະທູດ ໂຮນລັງ ປະຈໍາ ສສ ຫວຽດນາມ.
ໃນອາຍຸການປະຕິບັດໜ້າທີ່ຢູ່ຫວຽດນາມ, ທ່ານນາງເອກອັກ ຄະລັດຖະທູດ Elsbeth Akkerman ໄດ້ປະກອບສ່ວນສໍາຄັນເຂົ້າໃນການ ຊຸກຍູ້ການພົວພັນຫວຽດນາມ-ໂຮນລັງໃຫ້ພັດທະນາຢ່າງແຮງ. ປີ 2021, ໃນສະ ພາບພະຍາດໂຄວິດ-19 ຜັນແປຢ່າງສັບສົນ, ທ່ານນາງ Elsbeth Akkerman ໄດ້ຮຽກຮ້ອງລັດຖະບານ ແລະ ວິສາຫະກິດໂຮນລັງ ບໍລິຈາກ, ສະໜັບສະໜູນ ເຄື່ອງຊ່ວຍຫາຍໃຈ ແລະ ອຸປະກອນການແພດຈໍານວນໜຶ່ງທີ່ມີມູນຄ່າປະມານ 43 ຕື້ດົ່ງໃຫ້ຫວຽດນາມ. ນອກຈາກນັ້ນ, ທ່ານນາງ Elsbeth Akkerman ຍັງຕັ້ງໜ້າຂົນ ຂວາຍເພີ່ມບ້ວງເງິນຊ່ວຍເຫຼືອລ້າຂອງໂຮນລັງ ໃຫ້ຫວຽດນາມ ໃນຂົງເຂດຕໍ່າແຜ່ນຕັດຫຍິບ ແລະ ບຳບັດນໍ້າ.
ທ່ານນາງເອກອັກຄະລັດຖະທູດ Elsbeth Akkerman ໄດ້ສະແດງຄວາມຕື້ນຕັນໃຈເຖິງຄວາມຮັກແພງ ແລະ ການສະໜັບສະໜູນຂອງເພື່ອນມິດຫວຽດນາມ. ພິເສດທ່ານນາງໄດ້ຂອບອົບຂອບໃຈທ່ານນາງເອກອັກຄະລັດຖະທູດ ຫງວຽນເຟືອງງາ ແລະ ສະມາຄົມມິດຕະພາບ ແລະ ການຮ່ວມມື ຫວຽດນາມ - ໂຮນລັງ ແລະ ເຊື່ອໝັ້ນວ່າ ການພົວພັນ ຫວຽດນາມ - ໂຮນລັງ ຈະພັດທະນາຢ່າງດີງາມ ແລະ ນັບມື້ນັບເຂົ້າສູ່ລວງເລິກໃນໄລຍະຈະມາເຖິງ.
ບູນມີ